text: Har fanget 100 illegale indvandrere på  banegården i Flensborg
  23 juli 2015 kl. 12.42
  KL. 5.30 torsdag morgen ankom toget fra Kiel til Flensborg. Med toget var 29 illegale indvandrere fra Afghanistan, Syrien, Irak og Eitrea. Dermed er 100 illegale fanget alene i juli på banegården.
  Fangsten torsdag overgås af resultatet af en kontrol i sidste weekend. Her blev 30 illegale uden de nødvendige papirer tilbageholdt.
  Ved torsdagens kontrol blev tilbageholdt 16 voksne, ni unge og fire børn. De er alle givet videre til de rette myndigheder, oplyser tysk politi i en pressemeddelelse.
  Det noteres, at politiet har særligt fokus på menneskesmugling til Danmark. I juli er fire menneskesmuglere afsløret. Det har været danskere , hollændere eller tyrker, som for store beløb har forsøgt at få personer til Danmark.
  